امریکانین پرزیدنتی دونالد ترامپ مودافعه ناظیری جیمز متیس‌ین ایستعفاسیندان سونرا بو وظیفه‌نی مودافعه ناظیری‌نین معاوینی پاتریک شاناهانین موقتی اولا‌راق ایجرا ائدجگینی بیلدیردی.
امریکا پرزیدنتی دونالد ترامپ سوسیال مئدیا حسابیندان مودافعه ناظیری وظیفه‌سی ایله علاقه‌دار آچیقلاما یایدی.
ترامپ آچیقلاماسیندا بون‌لاری بیلدیردی: "چوخ باجا‌راق‌لی و ایستعدادلی مودافعه ناظیری‌نین معاوینی پاتریک شاناهان 1 ژانویه 2019-جو ایل تاریخیندن اعتباراً مودافعه ناظیری صلاحیت‌لرینی داشییا‌جاق. مودافعه ناظیری معاوینی کیمی و "بوئینگ"ده (امریکا هاواجیلیک و اوزای شیرکتی) ایشله‌ین پاتریکین اوغورلاری‌نین سیاهی‌سی بؤیوک‌دور. گؤزل اولا‌جاق!"
اوزون مودت‌دیر کی، وظیفه‌سیندن گئدجگی ادعا ائدیلن مودافعه ناظیری جیمز متیس ترامپین کئچن هفته سوریه-نی ترک ائتمه قراریندان سونرا ایستعفا وئرمیشدی.
ترامپ تویتر حسابیندان متیس ین ایستعفا قرارینا رئاکسیاسینی بو شکیلده ایفاده ائتمیشدی: " پرزیدنت اوباما جیمز متیسی اوتانج وئریجی بیر شکیلده قوودوغو زامان اونا ایکینجی بیر شانس وئردیم. بعضی‌لری بونو ائتمه‌مه‌می مصلحت بیلدی، لاکین بونون لازیم اولدوغونا اینانمیشدیم. ماراق‌لی بیر علاقه‌دیر، اما اونا هئچ مالیک اولمادیغی منبع‌لری ده وئردیم. متفیق‌لر اهمیت‌لی‌دیر، اما امریکادان سوی-ایستیفاده ائدینجه دئییل".
